Starić

Starić je naseljeno mjesto u općini Kladanj, Bosna i Hercegovina.

 Geografija 
Nalazi se uz dionicu magistralnog puta M-19 Kladanj - Vlasenica - Zvornik. Sa magistralnog puta postoji više lokalnih putnih ulaza. Naselje je razuđenog tipa kojeg čine manji zaseoci i to: Luke, Imamovići, Srednje Brdo, Starić Selo, Smajlovača, Vardenice i Starić-Škola.

 Stanovništvo 

 Klima 
Klimu na ovom prostoru odlikuju blaga ljeta, zime sa dosta snijega, hladne, sa jasno izraženim dobima kod čega je naročito duga jesen. Ljeta su sa relativno malo padavina i relativno jakim vazdušnim strujanjima. Hidrografsku mrežu ovog područja odlikuju relativno gusto raspoređeni kratki potočni tokovi sa malom količinom vode i neujednačenim proticajem, koji gravitiraju ka rijeci Drinjači.

 Infrastruktura 
Lokalni asfaltni put sa magistralnog puta M-19 prolazi kroz centralni dio naselja, grana se i jednim svojim krakom ide prema Osnovnoj školi a drugim dijelom prema Fabrici namještaja. U ostale dijelove naselja, postoji veći broj lokalnih putnih ulaza sa samog magistralnog puta M-19. Na samom ulazu u centralni dio naselja izgrađen je poslovno administrativni objekat u kojem je i sjedište Mjesne zajednice Starić. U dijelu naselja Starič-Škola, gdje se nalazi Osnovna škola, asfaltirano je sportsko igralište u blizini kojeg je i sala za sportske, kulturne i druge društvene aktivnosti te u neposrednoj blizini je i izgrađeni mesdžid. U središnjem dijelu naselja je i "TMN" Tvornica masivnog namještaja. U dijelu naselja, u Lukama je i određen broj poduzeća i zanatskih radnji. Vodosnadbijevanje je regulisano na više načina zbog razuđenosti naselja.

 Reference 

 Vanjski linkovi 

 Zvanični sajt općine Kladanj